มีไรกันกับแฟน ประจำเดือนแฟนยังไม่มาตรวจแล้วเจอ1ขีดจาง ตรวจตอนตื่นนอน จะท้องไหมคับ
สวัสดีค่ะ หากถึงกำหนดวันที่ประจำเดือนจะมาแล้ว แต่ยังไม่มา และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ อย่างไรก็ตาม การตรวจหาการตั้งครรภ์ควรตรวจหลังจากที่มีเพศสัมพันธ์ไปแล้วประมาณ 2 สัปดาห์ และโดยปกติ หากไม่มีการตั้งครรภ์ จะตรวจพบขึ้น 1 ขีดเข้มชัดเจน ที่บริเวณตรงกับตัว C ดังนั้น หากตรวจแล้วขึ้นเพียง 1 ขีดจางๆ แสดงว่าอาจตรวจไม่ถูกต้อง หรือชุดทดสอบการตั้งครรภ์หมดอายุหรือเสื่อมสภาพ แนะนำควรลองตรวจหาการตั้งครรภ์ดูอีกครั้งค่ะ หากยังพบขึ้น 1 ขีดเข้ม ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด เรียนหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น